**ПРОФЕСИОНАЛНА ГИМНАЗИЯ ПО СЕЛСКО СТОПАНСТВО- ГР. КУКЛЕН**

**ИНСТРУКТАЖ ПО БДП**

Във връзка с изпълнение на Териториалните мерки за ограничаване на пътнотранспортните произшествия с участието на деца и намаляване на последствията, разработени съвместно с ОД на МВР- Пловдив.

Във връзка с предстоящите празници, коледна и зимна ваканция Ръководството на училището и УКБДП ви припомнят правилата за безопасност на движение по пътищата в зимни условия.

**1.Обозначете се! Бъдете видими отдалече!**

По възможност снабдете се с връхни дрехи с вградени светлоотразителни елементи. Така ще бъдете видими за шофьорите отдалече. използвайте и допълнително закрепени светлоотразяващи елементи на ръчния багаж.

1. В населените места и извън тях често се налага придвижване пеша по неосветени маршрути. Ако ви предстои да пресечете пътя на неосветен участък и забележите приближаващ автомобил, ИЗЧАКАЙТЕ ГО ДА ОТМИНЕ и едва тогава преминете безопасно на отсрещната страна.
2. Не тръгвайте да пресичате по заснежено или заледено пътно платно дори да ви се струва, че приближаващият автомобил е твърде далече. Изчакайте го да отмине. Реалният спирачен път на превозното средство е значително удължен. При съчетание с намалена от снеговалеж или мъгла видимост шофьорът ще ви забележи непосредствено пред автомобила си, когато е  в  НЕВЪЗМОЖНОСТ ДА ВИ ПРЕДПАЗИ.
3. Не се опитвайте да догоните потеглящия автобус. Опасността от подхлъзване е голяма. В тъмната част на денонощието шофьорите може трудно да забележат в огледалото за обратно виждане опита ви за качване в последния момент. При слизане, не бързайте веднага да пресечете платното пред автобуса, тролейбуса или трамвая. Съществува голяма опасност да не бъдете забелязан/а от водача на автомобил, който в този момент заобикаля спрялото превозно средство. Огледайте се за пешеходна пътека или друго място за правилно пресичане при добра видимост в двете посоки.
4. **Осигурете си добър обзор и възприемане на шума при валеж!**

Дебелите и тежки връхни дрехи, вдигнатите яки, шаловете и шапките Ви правят по-бавни и ограничават възможностите ви да наблюдавате обстановката по пътя или улицата.

Звукът допълнително се поглъща при валеж, особено при обилен сняг.

1. **Пазете се от застигащи ви автомобили!**

При движение извън населените места в тъмната част на денонощието, трябва да сте плътно вляво на платното срещу автомобилния поток. Ако има банкет, трябва да се движите по него. Така навреме ще видите приближаващия автомобил.

7.Избягвайте преминаването покрай сгради и конструкции, отделни елементи на които са разрушени или отнесени. Съществува опасност част от конструкцията и отделни елементи да рухнат под собствената си тежест, преди да са започнали възстановителни; Проявявайте бдителност по отношение на падащи дървета, повредени стълбове и съоръжения от електрическата мрежа. Пазете се от надвиснали ледени висулки.